Jőjetek révészek, jőjetek át
Vándor.
Jőjetek révészek, jőjetek át!

Révészek.
Nem megyünk, nem megyünk!
Mert mérges a szél,
Sötét az éj.

Vándor.
Jőjetek, honfiak, jőjetek át,
Vándor jött, majd ezüst pénzeket ád.

Révészek.
Nem megyünk, nem megyünk,
Mert sötét az éj,
Mérges a szél.

Vándor.
Jőjetek véreim, jőjetek át,
Mit kértek, megadom, megadom, hát.

Révészek.
                    Egy aranyat,
                    Egy madarat,
          Add nekünk vándorka, add magadat.
Sajka sajka, fuss a habnak, hozd ide, hozd ide Tercsikát,
Jőj hát, jőj hát, szép vándor, révészek, honfiak, véreid itt.
Sajka, sajka, fuss haza most, vidd haza, vidd haza Tercsikát.

Mind együtt.
Vígan, vígan zengjük most az éneket,
Tercsit, Tercsit elhozták a révészek.
                    Tánczra tehát,
                    Üsd a bokát.
Pannika, fogd meg a szép madarkát,
                    Rajta tehát!
                    Rajta tehát!!!
Népköltészet